Publication: Magyar Közlöny
Issue: MK-2002-119 (Year: 2002, Number: 119)
Era: 1990-2004
Section: választásáról szóló 1990. évi LXIV. törvény (a továbbiakban: Övjt.) 44. §-ának (3) bekezdése rendelkezik arról,
Paragraph Index: 133

3. Beszerzés 3.1. Amennyiben a Bank másként nem rendelkezik, a Tevékenységek végrehajtásához szükséges szaktanácsadói szolgáltatások és árucikkek beszerzését — amit a Támogatás bevételeibõl finanszíroznak — a jelen Függelék I. mellékletében foglaltak szabályozzák. 3.2. A Kedvezményezett gondoskodik róla, hogy az összes importált árucikk, melyet a Támogatás bevételeibõl finanszíroznak, biztosítva legyen a beszerzésével, szállításával és a felhasználási vagy üzembe helyezési ponton történõ átadásával összefüggõ kockázatokkal szemben, és hogy az ilyen biztosításra történõ kártalanítási kifizetések szabadon felhasználható valutában valósulhassanak meg, ha a szóban forgó árucikkeket pótolni vagy javítani szükséges. A Kedvezményezett gondoskodik arról, hogy a Tevékenységekhez kapcsolódó berendezéseket mindenkor a megfelelõ módszerekkel üzemeltessék és tartsák karban, továbbá hogy az ilyen berendezések javítását vagy felújítását a szükséges gyorsasággal hajtsák végre.

Source: https://magyarkozlony.hu/hivatalos-lapok/543fc38f4b1bbc484d3d74f3b18a56fdfea46fe2/dokumentumok/8751db9271e9455c609f2926128c1155e2e375f8/letoltes